ذرا امر ایمن

ذرا امر ایمن حِمیری (پیدائش: تقریباً 330ء ، وفات: تقریباً 400ء – 410ء ، عہدِ حکومت: 354ء – 400ء (تقریباً)
سبا ، ذی ریدان، حضرموت اور یمنَت کا بادشاہ تھا۔ وہ مشہور بادشاہ ابو کرب أسعد (اسعد الکامل) کا بھائی بتایا جاتا ہے، جو سبأ کے عظیم ترین ملوک میں شمار ہوتا ہے۔ تاہم ان کے بھائی ہونے کی شہرت یقینی نہیں ہے، کیونکہ بعض کتبوں میں "بنو ملکی کرب یہأمن" کا ذکر آتا ہے، جس سے یہ بھی احتمال ہے کہ وہ "ملکی کرب" کے کسی بھائی کا بیٹا یعنی "ثاران يہنعم" کا پوتا تھا۔DASI: Digital Archive for the Study of pre-islamic arabian -Šibām Kawkabān 1. 
 نام کا مطلب 
"ذرأ" یا "ذراء" جاہلی عرب میں ایک مشہور نام تھا۔ مثلاً قضاعة کے ایک شخص "ذرا بن برذعہ" کا ذکر ملتا ہے۔
اس کا لقب "أمر أیمن" کا مطلب ہے: "یُمن و برکت والا آمر"۔ "أمر" نام بھی جاہلیہ میں معروف تھا، جیسے قضاعة کے ایک شخص "أمر مناة" کا نام ملتا ہے، جس کا مطلب ہے "مناة کے الٰہ کا ساتھی یا قرین"۔

ذرا امر ایمن کے متعلق سب سے قدیم اشارہ بادشاہ حسان ملکی کرب کے زمانے کا ملتا ہے، جب وہ اپنے بھائی ابو کرب أسعد کے ساتھ سنہ 487 حمیری تقویم (377ء) میں شاہی لقب کا شریک بنا۔ کچھ غیر شائع شدہ کتبے اس امر کی گواہی دیتے ہیں کہ ذرأ امر أیمن کم از کم سنہ 354ء سے حکومت کر رہا تھا، لیکن یہ واضح نہیں کہ وہ کسی شریک بادشاہ کے ساتھ تھا یا اس سے پہلے بھی اسی نام اور لمبے لقب والا بادشاہ موجود تھا۔DASI: Digital Archive for the Study of pre-islamic arabian -Gar Bayt al-Ashwal 2. DASI: Digital Archive for the Study of pre-islamic arabian -RES 3383 Gl 389. 

سنہ 493 حمیری تقویم (جنوری 383ء) کے ایک کتبے میں تین بادشاہوں ملکی کرب اور اس کے بیٹے ابو کرب أسعد و ذرأ امر أیمن کا ذکر آتا ہے جو اپنے الٰہ "سید السماء" (آسمان کے رب) کا شکر ادا کر رہے ہیں، کیونکہ انھوں نے اس الٰہ کے معبد کی تعمیر و مرمت کا کام انجام دیا تھا۔

ملکی کرب کے بعد، غالباً سنہ 385ء کے قریب، حکومت صرف ذرأ امر أیمن اور ابو کرب أسعد کے ہاتھ میں آگئی۔ ذرأ امر أیمن کو بالخصوص تعمیرات سے دل چسپی تھی اور وہ سب سے آخری بادشاہ ہے جس کا نام معبد اوام (مأرب) کی ایک وثنی دستاویز میں آتا ہے۔ وہ زیادہ تر داخلی سیاست کا ذمے دار تھا، جبکہ فوجی مہمات اور جنگی قیادت ابو کرب أسعد اور حسان يہأمن (جو اپنے والد کے ساتھ شریکِ سلطنت تھا) کے سپرد تھیں۔

ذرا امر ایمن یہودی عبادت گاہوں کی تعمیر کا بھی حامی تھا۔ ایک شخص "یہودا يكف" نے بادشاہ کی سرپرستی میں ایک معبد تعمیر کیا اور "رب السماء" یعنی "بنی اسرائیل کے رب" کا شکر ادا کیا۔DASI: Digital Archive for the Study of pre-islamic arabian -Gar framm. 7.  كما كان داعماً لبناء المعابد اليهودية في جنوب الجزيرة العربية، ويذكر رجلا اسمه "يهودا يكف" قيامهم بأعمال بنا معبداً، بمباركة الملك ذرأ أمر أيمن، ويشكر رب السماء الذي خلق كل شيء- رب بني إسرائيل.DASI: Digital Archive for the Study of pre-islamic arabian -Gar Bayt al-Ashwal 1. 
 وفات 
ذرا امر أیمن غالباً اس سے پہلے فوت ہو گیا کہ سبأ کی سلطنت اپنے عروج پر پہنچی۔ اس کے قریبی اور شریکِ سلطنت ابو کرب أسعد نے 400ء تا 430ء کے درمیان نجد، حجاز اور گرد و نواح کے علاقوں پر لشکر کشی کی اور پھر 430ء میں ایک نیا لقب اختیار کیا:
"سبأ، ذی ریدان، حضرموت، یمنَت اور ان کے اعراب طُود و تہامہ کا بادشاہ"۔

 حوالہ جات 

زمرہ:حمیری بادشاہ
زمرہ:یمنی یہودی
زمرہ:بت پرستی سے یہودیت قبول کرنے والی شخصیات
زمرہ:یہودی فرماں روا
زمرہ:عرب بادشاہ
زمرہ:پانچویں صدی کی عرب شخصیات
زمرہ:چوتھی صدی میں مشرق وسطی کے بادشاہ
زمرہ:یمن کے فرماں روا
زمرہ:مشرق وسطی کے بادشاہ
زمرہ:چوتھی صدی کی عرب شخصیات
زمرہ:حمیر
زمرہ:یمن کی قدیم تاریخ
زمرہ:330ء کی پیدائشیں
زمرہ:400ء کی وفیات